stanford-oval/wikipedia huggingface dataset:
Susanne Wenger

Susanne Wenger (tai Adunni Olorisha; 4. heinäkuuta 1915 Graz, Itävalta – 12. tammikuuta 2009 Osogbo, Nigeria) oli itävaltalainen Nigeriassa vaikuttanut taiteilija ja jorubauskonnon pappi. Itävallassa syntynyt Wenger opiskeli taidetta kotikaupungissaan Grazissa ja Wienissä, kunnes hän matkasi Pariisiin vuonna 1949. Siellä hän tapasi ja avioitui kielitieteilijä Ulli Beierin kanssa, joka muutti työtehtävää varten Nigeriaan.
Wenger seurasi aviomiestään ja muutti Nigeriaan, missä hän työskenteli taiteilijana. Nigeriassa Wenger tapasi jorubakansaan kuuluneen alkuperäisuskontoa edustaneen papin, joka herätti hänen kiinnostuksensa. Beier ja Wenger erosivat, jonka jälkeen Wenger löysi elämäänsä uuden paikallisen miehen sekä adoptoi useita jorubalapsia. Wenger omistautui jorubien luonnonuskolle ja auttoi sen elvyttämisessä. Hän auttoi kasvattamaan Osun-juhlan suosiota.
Paikallisten pyhissä lehdoissa Wenger ja nigerialaiset taiteilijat koristelivat lehtoja sekä korjasivat alttareita. Vuonna 1965 Osun-Osogbon lehdosta tuli Nigerian kansallismonumentti ja myöhemmin Unescon maailman perintökohde, mitä pidetään Wengerin ansiona.
Aiheesta muualla

Kuvia tai muita tiedostoja aiheesta Susanne Wenger Wikimedia Commonsissa
Désiré Beaulieu

Désiré Beaulieu
Marie Désiré Martin Beaulieu (1791 Pariisi, Ranska – 1863 Niort, Ranska) oli ranskalainen musiikkitieteilijä ja säveltäjä. Hän perusti Niortiin musiikkiseuran Association musicale de l’Ouest, joka toimeenpani vuosittain suuren musiikkijuhlan vuoroin eri paikoissa. Hän sävelsi pari oopperaa.
Beaulieu oli Étienne Méhulin oppilas. Hän sai Grand Prix -apurahan Instituutin järjestämässä kilpailussa 1810, minkä jälkeen hän asettui asumaan Niortiin. Hän perusti sinne 1835 musiikkiseuran Association musicale de l’Ouest, johon kuului kuusi osastoa ja joka järjesti vuosittain suuren musiikkijuhlan vuoroin eri paikoissa. Niinpä Beaulieu sai tilaisuuden esittää esimerkiksi suuria oratorioteoksia ennen kuin ne saatiin Pariisiin. Hän testamenttasi seuralle 100 000 frangia. Hän perusti klassisen musiikin seuran myös Pariisiin. Beaulieu sävelsi itsekin pari oopperaa, "lyyriset näyttämöteokset" Psyché et Amour ja Jeanne d’Arc, oratorioita, messuja, hymnejä, orkesteriteoksia, viulufantasioita, kuoro- ja yksinlauluja ynnä muuta sekä kirjoitti musiikkikirjallisuutta, muun muassa teoksen Du rhytme (1852). Hän oli Académie des Beaux-Artsin kirjeenvaihtajajäsen.
Aiheesta muualla

Kuvia tai muita tiedostoja aiheesta Désiré Beaulieu Wikimedia Commonsissa
Désiré Beaulieu, musimem.com (ranskaksi)
Stratford

Stratford voi tarkoittaa ainakin seuraavia:
Paikannimenä

Stratford, Lontoon kaupunginosa
Stratford-upon-Avon, kaupunki Warwickshiren kreivikunnassa Englannissa
Stratford, kaupunki Ontariossa Kanadassa
Stratford, kaupunki Connecticutin osavaltiossa Yhdysvalloissa
Stratford, kylä Prinssi Edwardin saarella Kanadassa
Stratford, kylä Uudessa-Seelannissa
Sukunimenä

Nicole Stratford (s. 1989), uusiseelantilainen jalkapalloilija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Stratford”, voi hakea sivunnimihaulla, laajalla sivunnimihaulla tai tekstihaulla.
Dnipro (täsmennyssivu)

Dnipro tarkoittaa ainakin seuraavia:
Maantiede

Dnipro, kaupunki Ukrainassa
Dnipron piiri, aluehallinnollinen piiri Ukrainassa
Dneprjoen ukrainankielinen nimi
Muita

Dnipro, ukrainalainen kirjallisuuslehti
FK Dnipro, ukrainalainen jalkapalloseura samannimisessä kaupungissa
Dnipro, ukrainalainen ohjus
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Dnipro”, voi hakea sivunnimihaulla, laajalla sivunnimihaulla tai tekstihaulla.
Sylvie Vartan

Sylvie Vartan (2009)
Sylvie Vartan (s. 15. elokuuta 1944) on ranskalainen poplaulaja. Hän syntyi Bulgariassa ja muutti Ranskaan kahdeksanvuotiaana. Hän avioitui vuonna 1965 poplaulaja Johnny Hallydayn kanssa, ja heillä on avioliitostaan poika. Pari erosi vuonna 1980. Nykyisin Vartan on naimisissa mediamoguli Tony Scottin kanssa. Vuonna 2005 Vartan nimitettiin WHO:n Hyvän tahdon lähettilääksi. Suomessa Vartanin tunnetuin levytys on La Maritza, jonka hän levytti vuonna 1968. Suomenkielisen version siitä on levyttänyt muun muassa Seija Simola.
Helsingin Sanomien tv- ja teatterikriitikko Jukka Kajava ihmetteli vuonna 1978 Vartanin menestystä. Hänestä ranskalaiseen kulttuuriin kuuluu yleensä tunteiden charmantti ilmaiseminen, mutta Vartan on sen sijaan viileä, ilmeettömyyteen asti pidättyvä, kuin valaistu mutta sytyttämätön kynttilä, joka hehkuu muttei lämmitä.
Albumit

Sylvie 1962
Twiste Et Chante 1963
A Nashville 1964
A Gift Wrapped From Paris 1965
Il Y A Deluxe Filles En Moi 1966
2 min 35 Du Bonheur 1967
Comme Un Garcon 1967
La Maritza 1968
Aime-Moi 1970
Sympathie 1971
J'ai Un Probleme 1973
Shang Shang a Lang 1974
Gu'est-ce Qui Fait Pleurer Les Blondes? 1976
Ta Sorciere Bien Aimee 1976
Georges 1977
Fantaisie 1978
I Don't Want the Night to End 1979
Deraisonnable 1979
Vent D'ouest 1992
Sessions Acoustiques 1994
Reedition De Sessions Acoustiques 1995
Toutes Les Femmes Ont Un Secret 1996
Sensible 1998
Sylvie 2004
Nouvelle Vague 2007
Toutes Peines Confondues 2009
Diskografiaa

Le Locomotion 1962
En écoutant la plui 1963
La plus belle pur aller danser 1964
La Maritza 1968
Mon père 1972
Je chante pour Swanee 1974
Da dou ron ron 1974
Disco Queen 1978
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen verkkosivu
Epävirallinen verkkosivu (Arkistoitu – Internet Archive)
Valokuvia
YLE: Euroopan taivaan alla 18.6.2006 (Arkistoitu – Internet Archive)
Stratfor

Strategic Forecasting, Inc., yleisesti tunnettu lyhenteellä STRATFOR, on yksityinen, yhdysvaltalainen tiedusteluyhtiö. Yhtiötä on kutsuttu myös nimellä "The Shadow CIA" - Varjo-CIA.
Stratforin perusti George Friedman 1996 Austinissa Texasissa.
Stratfor tuottaa asiakkailleen tausta-aineistoa turvallisuuden arviointiin. Yhtiö julkaisee lisäksi uutiskirjeitä ja -videoita, jotka on tarkoitettu suurelle yleisölle. Stratfor on poliittisesti ja ideologisesti sitoutumaton.
2011 verkkohyökkäys

Joulukuussa 2011 yhtiön verkkosivut joutuivat laajasti uutisoidun hyökkäyksen kohteeksi, jossa sivuilta varastettiin sekä asiakas- että luottokorttitietoja.
Aiheesta muualla

Stratforin kotisivut
Stigidilaatio

| Stigidilaatio Stig Dogg |
| --- | --- | --- |

Studioalbumin tiedot
 Julkaistu: 10. tammikuuta 2007
 Formaatti: CD
 Tuottaja(t): Stig Dogg, DJPP, Hakala, Peltola, R2
 Tyylilaji: rap, R&B
 Kesto: 38.11
 Levy-yhtiö: Muumaa Musiikki
Listasijoitukset
  8.
Stig Doggin muut julkaisut
| Stig Dogg 2006 | Stigidilaatio 2007 | Puumaa mä metsästän 2012 |
Stigidilaatio on suomalaisen rap/R&B-artisti Stigin (silloin vielä Stig Dogg) toinen albumi, joka julkaistiin 10. tammikuuta 2007. Sen julkaisi 3rd Rail Musicin alayhtiö Muumaa Musiikki.
Taustaa

Albumin menestyneimpiä kappaleita olivat sen kaksi singleä, nimikappale "Stigidilaatio" ja "Vadelmasuklaa", joista molemmista tehtiin myös musiikkivideo. "Vadelmasuklaa"-kappale oli mukana Valion Play-maitojuoman mainoskampanjassa.
Stigidilaatio nousi Suomen viralliselle albumilistalle viikolla 36. Levy pysyi listalla kaksi viikkoa ja nousi parhaimmillaan sijalle kahdeksan.
Kappaleet

Alkusoitto – 0.51
Stigidilaatio – 3.11 (mukana DJPP)
Vadelmasuklaa – 3.26
Rakastuin sporakuskiin – 4.05
Kiveni – 3.43
Kovat piipussa – 3.16
Välisoitto – 0.54
Kun nainen lyö – 2.57
Klubilla – 3.10 (mukana Davo)
Loskat naamalle – 4.12 (mukana Reilukerho & Ryppy Rubiini)
Muistan sen – 3.43
Unelmat haihtuu – 3.45 (mukana Y. Low)
Grande Finale – 0.58
Biitit

Stig Dogg: 1, 3, 7, 8, 9, 11, 13
DJPP & Stig Dogg: 2, 4, 10
Hakala & Peltola: 6
R2: 12
Kappale "Kovat piipussa" sisältää samplen Survivorin kappaleesta "Eye of the Tiger". "Rakastuin sporakuskiin" -kappale sisältää samplen T-Painin "I'm 'n Luv (Wit a Stripper)" -kappaleesta.
Arvostelut

Desibeli.net:
Mesta.net:
Noise.fi:
Redrum-187:
Edward Arthur Butler

Edward Arthur Butler vuonna 1899.
Edward Arthur Butler (4. heinäkuuta 1843 Coton House, Warwickshire – 16. huhtikuuta 1916) oli englantilainen lintutieteilijä ja Britannian armeijan upseeri (Lieutenant-Colonel).
Butler opiskeli Eton Collegessa. Hän liittyi armeijaan 21-vuotiaana ja palveli Gibraltarissa, Intiassa ja Etelä-Afrikassa. Hän jäi eläkkeelle 1884. Vuonna 1872 Butler avioitui Clara Maria Francisin kanssa ja heille syntyi kolme lasta. Myös hänen poikansa Arthur Lennox Butler oli lintutieteilijä.
Butler oli innokas lintujen keräilijä ja taksonomi. Hänen kokoelmansa hankittiin British Museumiin, osaksi suoraan, osaksi muiden keräilijöiden, kuten Allan Octavian Hume ja Walter Rothschild, kokoelmien kautta.
Butlerin kunniaksi on nimetty aavikkopöllö (Strix butleri).
Demokraattinen puolue

Demokraattinen puolue tarkoittaa seuraavia erimaalaisia puolueita:
Albanian demokraattinen puolue, Albania
Demokraattinen puolue, Botswana
Demokraattinen puolue, DP, englanniksi Democratic Party, eteläafrikkalainen puolue
Demokraattinen puolue, Etelä-Koreassa 2011–2014 toiminut puolue
Demokraattinen puolue, vuonna 2014 perustettu eteläkorealainen puolue
Demokraattinen puolue, Hongkong
Indonesian demokraattinen puolue, Indonesia
Kurdistanin demokraattinen puolue (KDP), Irak
Demokraattinen puolue, Italia
Japanin demokraattinen puolue, Japani
Kazakstanin demokraattinen puolue Ak Žol, Kazakstan
Kosovon demokraattinen puolue, Kosovo
DISY (Δημοκρατικός Συναγερμός), Kypros
Demokraattinen puolue (Δημοκρατικό Κόμμα), Kypros
Demokraattinen puolue, Luxemburg
Demokraattinen puolue, Mongolia
Päiväntasaajan Guinean demokraattinen puolue, Päiväntasaajan Guinea
Serbian demokraattinen puolue, Serbia
Demokraattinen puolue, Serbia
Saksan demokraattinen puolue, Saksassa 1918–1933 toiminut puolue
Serbian demokraattinen puolue, Serbia
Demokraattinen puolue, Singapore
Slovenska demokratska stranka, Slovenia
Demokraattinen puolue, Thaimaa
Občanská demokratická strana, Tšekki
Demokraattinen puolue, Turkki
Turkmenistanin demokraattinen puolue, Turkmenistan
Demokraattinen puolue, DP, englanniksi Democratic Party, ugandalainen puolue
Venäjän demokraattinen puolue, Venäjällä 1990–2008 toiminut puolue
Yhdysvaltain demokraattinen puolue, Yhdysvallat.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Demokraattinen puolue”, voi hakea sivunnimihaulla, laajalla sivunnimihaulla tai tekstihaulla.
Edward Bede Clancy

Edward Bede Clancy (13. joulukuuta 1923 – 3. elokuuta 2014) oli australialainen kirkonmies, joka nimitettiin yhdeksi roomalaiskatolisen kirkon kardinaaleista 28. kesäkuuta 1988. Hän syntyi Lithgow’ssa, Uudessa Etelä-Walesissa, ja aikoi pienestä pitäen suuntautua uskonnolliselle alalle.
Clancy opiskeli Marist College Ashgrovessa, sai pappisvihkimyksensä vuonna 1949 ja toimi Sydneyn arkkipiispana vuosina 1983–2001. Hän ennätti viettää 80-vuotispäiväänsä ennen vuonna 2005 uuden paavin valinnutta konklaavia, johon hän ei näin ollen voinut osallistua.
Hän sai Australian kunniajäsenmerkin (engl. Member of the Order of Australia, OAM) vuonna 1984 ja Australian kunniaupseerimerkin (engl. Officer of the Order of Australia, AC) vuonna 1992.
Dustin Wolf

| Dustin Wolf |
| --- | --- |

Henkilötiedot
Syntynyt: 19. toukokuuta 2001 (ikä 23) Tustin, CA, Yhdysvallat
Kansalaisuus:   Yhdysvallat
Jääkiekkoilija
Lempinimi:  Wolfie
Pelipaikka:  maalivahti
Hanska:  vasen
Pituus:  183 cm
Paino:  71 kg
Seura
Seura (P):  Calgary Flames
Sarja:  NHL
Nyk. seura:  Stockton Heat (AHL)
Pelinumero:  40 / 32
Pelaajaura
Pääsarjaura:  (–)
NHL-varaus:  214. varaus, 2019 Calgary Flames
Dustin Wolf (s. 16. huhtikuuta 2001 Tustin, Kalifornia, Yhdysvallat) on yhdysvaltalainen jääkiekkomaalivahti, joka pelaa AHL-joukkue Stockton Heatissa. Hänellä on tulokassopimus NHL-seura Calgary Flamesin kanssa.
Ura > Seuraura

Wolf aloitti luistelun 3-4-vuotiaana ja maalivahdin pelipaikalla 5-6-vuotiaana. Hän kasvoi Kaliforniassa Gilroyn kaupungissa ja pelasi mm. Santa Clara Blackhawksin junioreissa, mutta Wolf muutti perheineen kuitenkin 9-10-vuotiaana Etelä-Kaliforniaan Hermosa Beachille. Hän siirtyi myös pelaamaan Los Angeler Jr. Kingsin joukkueeseen. Everett Silvertips varasi Wolfin 104. pelaajana WHL:n varaustilaisuudessa 2016. Hän pelasi kauden 2016–2017 vielä T1EHL-juniorisarjaa Kingsissa.
Kaudeksi 2017–2018 Wolf siirtyi Everett Silvertipsin WHL-joukkueeseen. Hän toimi pääasiassa joukkueen kakkosmaalivahtina Carter Hartille. Wolf pelasi 20 runkosarjaottelua torjuen 13 voittoa ja neljä nollapeliä. Hän esiintyi vain yhdessä playoff-ottelussa, kun Wolf eteni aina Ed Chynoweth Cup -finaaleihin saakka, mutta mestaruuden vei lopulta kuitenkin Swift Current Broncos otteluvoitoin 4–2. Kaudella 2018–2019 hän nousi Silvertipsin selkeäksi ykkösmaalivahdiksi. Wolf pelasi WHL:n runkosarjassa 61 ottelua torjuen 41 voittoa, mikä oli eniten koko liigassa. Hän sijoittui myös seitsemällä nollapelillään WHL:n nollapelitilastossa toiseksi edellään vain Prince Albert Raidersin Ian Scott. Wolf oli myös yhteensä 3615 minuutillaan liigan eniten peliaikaa saanut maalivahti. Hänellä oli myös koko WHL:n paras torjuntaprosentti (93,6%) ja päästettyjen maalien keskiarvo (1.69). Pudotuspeleissä Wolf pelasi kymmenen ottelua torjuen viisi voittoa ja yhden nollapelin. Hänet palkittiin kauden päätteeksi WHL:n parhaiten jääkiekkoilun ja opiskelun yhdistäneenä pelaajana Daryl K. (Doc) Seaman Trophylla sekä myös CHL Scholastic Player of the Year Awardilla. Wolf valittiin WHL:n läntisen konferenssin ensimmäiseen tähdistökentälliseen. Hän pelasi kauden aikana myös CCM/USA Hockey All-American Prospects Gamessa.
Calgary Flames varasi Wolfin seitsemännellä kierroksella 214. pelaajana NHL:n varaustilaisuudessa 2019. Kaudella 2019–2020 hän pelasi WHL:n runkosarjassa 46 ottelua torjuen 34 voittoa, kunnes koronaviruspandemia keskeytti kauden maaliskuussa 2020. Wolf jakoi liigan voittotilaston kärkisijan Portland Winterhawksin Joel Hoferin kanssa. Hofer tosin pelasi häntä kaksi ottelua enemmän. Wolf voitti myös ylivoimaisesti WHL:n nollapelitilaston yhdeksällä nollapelillään. Hänellä oli jälleen myös liigan paras torjuntaprosentti (93,5%) ja päästettyjen maalien keskiarvo (1.88). Wolf palkittiin kauden päätteeksi WHL:n parhaana maalivahtina Del Wilson Trophylla sekä koko CHL:n parhaana maalivahtina. Hänet valittiin jälleen WHL:n läntisen konferenssin ensimmäiseen tähdistökentälliseen. Myös Yhdysvaltain jääkiekkoliitto USA Hockey palkitsi Wolfin kauden parhaana maalivahtina Dave Peterson Goalie of the Year Awardilla.
Toukokuussa 2020 Wolf teki kolmivuotisen NHL-tulokassopimuksen Calgary Flamesin kanssa. Tammikuun 2021 harjoitusleirin päätteeksi seura lähetti hänet AHL-joukkue Stockton Heatin vahvuuteen. Wolf pelasi alkukaudella 2020–2021 kolme runkosarjaottelua, kunnes maaliskuussa hänet lähetettiin takaisin Everett Silvertipsin WHL-joukkueeseen.
Ura > Maajoukkueura

| Mitalit> Maa:   Yhdysvallat.Miesten jääkiekko.Alle 20-v. MM-kilpailut  | Mitalit> Maa:   Yhdysvallat.Miesten jääkiekko.Alle 20-v. MM-kilpailut  | Mitalit> Maa:   Yhdysvallat.Miesten jääkiekko.Alle 20-v. MM-kilpailut  | Maa:   Yhdysvallat> Miesten jääkiekko. |
| --- | --- | --- | --- |
|  Kultaa | Kanada 2021 | jääkiekko |  |
Wolf edusti Yhdysvaltoja alle 20-vuotiaiden MM-kilpailuissa vuosina 2020 ja 2021, joista jälkimmäinen turnaus päättyi maailmanmestaruuteen. Vuoden 2020 turnauksessa hän toimi pääasiassa Yhdysvaltain kakkosmaalivahtina Spencer Knightille ja Wolf pelasi ainoastaan alkulohkon ottelun Saksaa vastaan. Myös vuoden 2021 turnauksessa Wolf toimi Knightin kakkosmaalivahtina ja hän aloitti ainoastaan alkulohkon ottelun Itävaltaa vastaan, jossa Wolf torjui joukkueelleen 11–0-voiton. Hän onnistui pelamaan nollapelin vain kymmenellä torjunnalla. Wolf pelasi myös reilut puolet alkulohkon ottelusta Venäjää vastaan, kun hänet vaihdettiin Knightin tilalle Yhdysvaltain maalinsuulle ajassa 32.15, kun Venäjä siirtyi ottelussa 4–1-johtoon. Hän ei vajaan 27 minuutin aikana päästänyt maaliakaan ja Wolfille merkittiin 11 torjuntaa. Yhdysvallat hävisi ottelun kuitenkin lukemin 5–3. Venäjä viimeisteli viidennen maalinsa Yhdysvaltain tyhjään maaliin.
Wolf pelasi myös alle 18-vuotiaiden Hlinka Gretzky Cupissa vuonna 2018, jolloin hän lähinnä jakoi Yhdysvaltain torjuntavastuun Derek Mullahyn kanssa ja pelasi kolme ottelua.
Tilastot > Maajoukkuetilastot

| Vuosi | Turnaus | O | V | H | MIN | PM | NP | PMK | TP% |
| --- | --- | --- | --- | --- | --- | --- | --- | --- | --- |
| 2020 | JMM | 1 | 1 | 0 | 60 | 3 | 0 | 3.00 | 85,0 |
| 2021 | JMM | 2 | 1 | 0 | 87 | 0 | 1 | 0.00 | 100 |
Suuri levottomuus

| Suuri levottomuus>  Olavi Paavolaisen kulttuurinen katse ja matkat 1936–1939 |
| --- | --- |
 Kannen kuvassa Juri Pimenovin teos Uusi Moskova,  1937.
Kirjailija:  Ville Laamanen
Kansitaiteilija:  Juri Pimenov (maalaus)
Kieli:  suomi
Genre:  väitöskirja, historiantutkimus
Kustantaja:  K&H
Julkaistu:  2014
Ulkoasu:  nidottu
Sivumäärä:  346
ISBN:  978-951-29-5632-6
Löydä lisää kirjojaKirjallisuuden teemasivulta
Suuri levottomuus. Olavi Paavolaisen kulttuurinen katse ja matkat 1936–1939 on vuonna 2014 ilmestynyt Ville Laamasen (vuodesta 2019 Soimetsä) väitöskirja kirjailija Olavi Paavolaisen 1930-luvun matkoista Saksaan, Etelä-Amerikkaan ja Neuvostoliittoon. Väitöskirja tarjoaa muun muassa venäläisiin arkistolähteisiin perustuvaa uutta tietoa Paavolaisen vuoden 1939 Neuvostoliiton-matkasta, josta kertova matkakirja jäi Paavolaiselta sodan vuoksi kirjoittamatta.
Aiheesta muualla

Ville Laamanen: Suuri levottomuus (Väitöskirjan vapaasti ladattava pdf-versio Turun yliopiston UTUPub-julkaisuarkistossa.)
Ville Laamanen: Lectio praecursoria 1.2.2014. Ennen ja nyt.
Jouko Grönholm: Neuvostoliitto ohjaili tiukasti Olavi Paavolaisen vierailua (Arkistoitu – Internet Archive). Turun Sanomat 18.1.2014.
Saska Saarikoski: Olavi Paavolainen punaisen jättiläisen vieraana (Arkistoitu – Internet Archive). Helsingin Sanomat 19.1.2014.
Antti Vesikko: ”Pako pimeyteen” – Olavi Paavolaisen havaintoja totalitarismista. Agricolan kirja-arvostelut 13.5.2014.
Ville Soimetsä (ent. Laamanen). Turun yliopisto.
Disgorge

| Disgorge> Tiedot |
| --- | --- |
Toiminnassa:  1992–
Tyylilaji:  brutaali death metal
Kotipaikka:   San Diego, Kalifornia
Laulukieli:  englanti
Jäsenet:  Angel Ochoa, laulu   Diego Sanchez, kitara   Ed Talorda, kitara   Diego Soria, basso   Ricky Myers, rummut  
Levy-yhtiö:  Extreme Management Group Inc, 2013–   Unique Leader Records, 1998–2005  
Aiheesta muualla
Disgorge Facebookissa
Infobox OKNimi-testi OK: 
Disgorge on yhdysvaltalainen death metal -yhtye, joka perustettiin San Diegossa vuonna 1992. Yhtye on julkaissut neljä studioalbumia, joista viimeisin, Parallels of Infinite Torture, julkaistiin vuonna 2005.
Toukokuussa 2011 yhtyeen rumpali Ricky Myers ilmoitti Disgorgen kirjoittavan materiaalia tulevaa And the Weak Shall Perish -studioalbumia varten, ja että pitkän levytystauon syynä oli basisti Ben Marlinin kuolema vuonna 2008.
7. toukokuuta 2013 yhtye solmi levytyssopimuksen Extreme Management Group Incin kanssa sekä julkisti uuden kiertuekokoonpanon.
Jäsenet

Ricky Myers – rummut (1992–)
Diego Sanchez – kitara (1998–)
Ed Talorda – kitara (2004–)
Diego Soria – basso (2013–)
Angel Ochoa – laulu (2013–)
Jäsenet > Entiset jäsenet

Bryan Ugartechea – basso (1992–1995)
Tony Freithoffer – kitara (1992–1997)
David Hill – kitara (1994–1995)
Matti Way – laulu (1994–2001)
Eric Flesley – basso (1995–1997)
John Remmen – kitara (1995–1996)
Derek Boyer – basso (1996)
Ben Marlin – basso (1998–2008)
A.J. Magana – laulu (2000–2002)
Levi Fuselier – laulu (2003–2011)
Erik Lindmark – kitara (2011–2012)
Brad Kole – kitara (2011–2012)
Oscar Ramirez – basso (2012–2013)
Shane Washington – basso (2012)
Nate Twyman – laulu (2012–2013)
Diskografia

Cranial Impalement (1999,  Unique Leader Records)
She Lay Gutted (1999,  Unique Leader Records)
Consume the Forsaken (2002,  Unique Leader Records)
Parallels of Infinite Torture (2005,  Crash Music)
And the Weak Shall Perish (TBA,  Extreme Management Group Inc.)
Diskografia > Demot

Cognitive Lust of Mutilation (1992)
Demo (1995)
Cranial Impalement (1996)
Aiheesta muualla

Disgorge Encyclopaedia Metallumissa (englanniksi)
Syvänniemen tsasouna

| Syvänniemen tsasouna Ylienkeli Mikaelin rukoushuone |
| --- | --- |
 Ylienkeli Mikaelin rukoushuone Syvänniemellä syyskuussa 2018.
Sijainti:  Mihailantie 8, 71570 Syvänniemi (Karttula, Kuopio)
Koordinaatit:  62.86816°N, 27.16112°E
Seurakunta:  Kuopion ortodoksinen seurakunta
Rakentamisvuosi:  1949
Materiaali:  puu
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Syvänniemen tsasouna eli Ylienkeli Mikaelin rukoushuone on ortodoksinen rukoushuone Kuopion Karttulan pitäjän Syvänniemen kylässä, Pohjois-Savossa. Rukoushuone valmistui vuonna 1949.
Rakennus toimii Suomen ortodoksisen kirkon Kuopion ja Karjalan hiippakunnan, Kuopion ortodoksisen seurakunnan Karttulan alueen pyhäkkönä. Temppelijuhlaa vietetään vuosittain 8. marraskuuta.
Aiheesta muualla

Syvänniemen ortodoksinen tšasouna (ortodoksi.net)
Edward Battel

| Mitalit> Maa:   Yhdistynyt kuningaskunta.Miesten maantiepyöräily. Olympialaiset  | Mitalit> Maa:   Yhdistynyt kuningaskunta.Miesten maantiepyöräily. Olympialaiset  | Mitalit> Maa:   Yhdistynyt kuningaskunta.Miesten maantiepyöräily. Olympialaiset  | Maa:   Yhdistynyt kuningaskunta> Miesten maantiepyöräily. |
| --- | --- | --- | --- |
|  Pronssia | Ateena 1896 | Maantieajo |  |
Edward Battel oli brittiläinen maantiepyöräilijä, ratapyöräilijä ja olympiamitalisti. Maantieajossa hän sijoittui kolmanneksi, vaikka kolaroi matkan aikana muutamia kertoja. Ratapyöräilyssä hän osallistui sprinttiin, jossa hän oli neljäs ja sadan kilometrin ajoon, jossa hän joutui keskeyttämään kilpailun. Battel työskenteli Ateenassa brittiläisessä suurlähetystössä.
Suomi express

| Suomi express |
| --- | --- |
 Sarjan tunnus
Tyyli:  Ajankohtaisohjelma
Kestoaika:  40min
Alkuperämaa:   Suomi
Verkko:  Yle TV2
Esitetty:  30. elokuuta 2006 – joulukuu 2011
Tuotanto
Tuottaja(t):  Timo Keränen
Tuotantoyhtiö(t):  Yleisradio
Aiheesta muualla
Virallinen sivusto
Suomi express oli suomalainen ajankohtaisohjelma, jota esitettiin keskiviikkoiltaisin klo 19.20. Sarja haki aiheensa ihmisten parissa, eli jaksot käsittelivät ihmisten toivomia juttuja ohjelmassaselvennä. Ohjelman toimittivat Timo Keränen sekä toimittajina toimivat Vesa Vaarama, Riika Raitio, Matti Vikman sekä Yrjö Hjelt.
Aiheesta muualla

Viralliset kotisivut (arkistolinkki vuodelta 2014)
Spectres

| Spectres Blue Öyster Cult |
| --- | --- | --- |

Studioalbumin tiedot
 Äänitetty : heinäkuu-syyskuu 1977
 Julkaistu: marraskuu 1977
 Tuottaja(t): Murray Krugman Sandy Pearlman David Lucas Blue Öyster Cult
 Tyylilaji: hard rock progressiivinen rock AOR
 Kesto: 40.29
 Levy-yhtiö: Columbia Records
Listasijoitukset
  43. (joulukuu 1977)  47.  58.  60.
Blue Öyster Cultin muut julkaisut
| Agents of Fortune 1976 | Spectres 1977 | Some Enchanted Evening 1978 |
Spectres on Blue Öyster Cultin kuudes albumi, ja se julkaistiin marraskuussa 1977. Albumia on kritisoitu kaupallisemman ja radioystävällisemmän materiaalin johdosta, mutta se sisältää kuitenkin yhtyeen suosituimpiin kuuluvan "Godzilla"-kappaleen ja lisäksi albumi on myynyt kultalevyyn oikeuttavan määrän Yhdysvalloissa.